b"\n_START_ARTICLE_\nVi de la Proven\xc3\xa7a\n_START_SECTION_\nGeografia\n_START_PARAGRAPH_\nA la Proven\xc3\xa7a el sol \xc3\xa9s gener\xc3\xb3s, la pluja \xc3\xa9s suficient durant l'hivern, i la topografia proporciona llocs protegits contra el fort mestral, denominaci\xc3\xb3 a la regi\xc3\xb3 del vent del nord que, provenint dels Alps, es refor\xc3\xa7a per la vall del Roine. Els s\xc3\xb2ls s\xc3\xb3n variats, de pedra o grava, i sempre ben drenats en els pendents._NEWLINE_La regi\xc3\xb3 vin\xc3\xadcola cobreix pr\xc3\xa0cticament dos departaments, Var i les Boques del Roine, m\xc3\xa9s petites zones de la resta de la regi\xc3\xb3 de Proven\xc3\xa7a \xe2\x80\x93 Alps \xe2\x80\x93 Costa Blava. S'est\xc3\xa9n des dels Alps, al nord i a l'est, fins al riu Roine a l'oest, amb el litoral mediterrani al sud entre Ni\xc3\xa7a i el delta del Roine.\n_START_SECTION_\nVinificaci\xc3\xb3\n_START_PARAGRAPH_\nDos de cada tres botelles de C\xc3\xb4tes de Provence s\xc3\xb3n de vi rosat. Aix\xc3\xb2 \xc3\xa9s degut al fet que les varietats m\xc3\xa9s esteses, la garnatxa i la carinyena, s\xc3\xb3n poc expressives i estan plantades en terrenys plans que donen rendiments alts. S'aconsegueixen vins rosats amb personalitat quan, a m\xc3\xa9s de les varietats locals, s'inclou un cert percentatge de bones varietats negres._NEWLINE_El sams\xc3\xb3 s'utilitza parcialment en el negres, i el sir\xc3\xa0 aporta perfum, color i personalitat. El mourv\xc3\xa8dre \xc3\xa9s tradicionalment la millor varietat negra de la regi\xc3\xb3, present en les zones litorals i particularment a Band\xc3\xb2u. El cabernet sauvignon s'ha plantat en noves propietats, sobretot a les zones de l'interior i al voltant de Baus._NEWLINE_Els vins blancs s\xc3\xb3n escassos. En general, els vins rosats, el blancs i la majoria dels negres s\xc3\xb3n vins joves, frescos i fruitosos."